Sotkanlinna

Sotkanlinna on Nokian Hauroisissa Harakkakallio-nimisen mäen laella sijaitseva rautakautinen kalmisto, jonne on luultavasti haudattu ihmisiä läheisestä Liukuslahden ympärillä sijainneesta rautakautisesta asutuksesta. Sotkanlinnan todettiin olevan rautakautinen kalmisto, kun vuonna 1948 inventoinnin yhteydessä mäeltä löydettiin pala palanutta luuta. 1990-luvulla alueella suoritettiin useita kaivauksia, joitten esinelöytöjen perusteella Sotkanlinnan käyttöaika voitiin ajoittaa merovingiajan lopulta viikinkiajan alkuun. Nykyään alue on kaavoitettu muinaismuistokohteeksi. Kohteen koordinaatit ovat N 61° 27.190 E 023° 29.900.

Lähteet 

Suomen rautakautiset muinaisjäännökset
Nokian rakennukset ja rakennelmat